34. ΑΠΟΦΑΣΙΣ ΥΠΟΥΡΓΟΥ ΑΝΕΥ ΧΑΡΤΟΦΥΛΑΚΙΟΥ ΚΑΙ ΥΠΟΥΡΓΟΥ ΑΝΑΠΛΗΡΩΤΟΥ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 11093/Ε της 11 Μαΐου/1 Ιουν.  1971  (ΦΕΚ Β΄ 407) Περί συστάσεως κοινού Κλάδου Β1 Διοικητικού και Προγράμματος του Εθνικού Ιδρύματος Ραδιοφωνίας-Τηλ/σεως κατ’ εφαρμογήν του άρθρ. άρθρ. 21 του Ν.Δ. 751/1970. Έχοντες υπ’ όψιν: 1.Τας διατάξεις του άρθρ. 21 του Ν.Δ. 751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». 2.Τας διατάξεις του Ν.Δ. 744/10.12.70 (τεύχ. Α΄) «περί υπαγωγής Γενικής Διευθύνσεως Τύπου και Πληροφοριών του Υπουργείου Προεδρίας της Κυβερνήσεως, υπό τον Πρωθυπουργόν, μετονομασίας και οργανώσεως αυτής». 3.Την υπ’ αριθ. 681/23.1.71 (ΦΕΚ 56/23.1.71 τεύχ. Β΄), απόφασιν του Πρωθυπουργού, «περί εξουσιοδοτήσεως του Υπουργού άνευ χαρτοφυλακίου Λ.Πάτρα, Υφυπουργού παρά τω Π/Υ Γ.Γεωργαλά, του Γεν. Γραμματέως της Γενικής Γραμματείας Τύπου και Πληροφοριών και των προϊσταμένων Διευθύνσεων και Τμημάτων της Γ.Γ.Τ. και Π.», προς ενάσκησιν επί της υπηρεσίας ταύτης αρμοδιοτήτων. 4.Την υπ’ αριθ. 23675/11.7.70 απόφασιν του Πρωθυπουργού. 5.Την υπ’ αριθ. 11283/Ε/20.4.60 απόφασιν του Υπουργού Προεδρίας Κυβερνήσεως. 6.Την υπ’ αριθ. 200/19.3.71 σύμφωνον γνώμην του Α.Σ.Δ.Υ., αποφασίζομεν: Σύστασις Κλάδου Άρθρ.1.-Οι κλάδοι Β1 Διοικητικού και Προγράμματος και Β3 Δακτυλογράφων του Εθνικού Ιδρύματος Ραδιοφωνίας Τηλεοράσεως των οποίων η διάκρισις κατηργήθη δια των διατάξεων της παρ. 1 του άρθρ. 21 του Ν.Δ. 751/70, ενοποιούνται εις τον δια της παρούσης συνιστώμενον κλάδον Β1 Διοικητικού και Προγράμματος. Διάρθρωσις θέσεων Άρθρ.2.-1.Αι θέσεις των καταργουμένων κατά το άρθρ. 1 κλάδων, ανερχόμενοι εις 231 κατανέμονται κατά βαθμούς εις τον συνιστώμενον κοινόν κλάδον Β1 Διοικητικού και Προγράμματος και διαρθρούται, ως ακολούθως: Επί βαθμοίς 5ω-4ω θέσεις   24   » » 11ω-6ω » 207 Σύνολον θέσεων 231 Προσόντα διορισμού Άρθρ.3.-Δια τον διορισμόν εις τον εισαγωγικόν βαθμόν (11ον) των κατά το προηγούμενον άρθρον θέσεων ορίζεται ως προσόν απολυτήριον εξαταξίου γυμνασίου ή άλλης ισοτίμου Σχολής γενικής εκπαιδεύσεως. Οι διοριζόμενοι εις τας θέσεις του κλάδου τούτου υποχρεούνται, συμφώνως προς τας διατάξεις της παρ. 3 του άρθρ. 21 του Ν.Δ. 751/70 όπως εντός εξαμήνου από του διορισμού των, υποστούν δοκιμασίαν ενώπιον Επιτροπής συγκροτουμένης κατά τας διατάξεις των παρ. 1 και 2 του άρθρ. 22 του Νόμ. 1811/51, προς εξακρίβωσιν ικανοποιητικής γνώσεως γραφομηχανής. Οι αποτυγχάνοντες απολύονται. Η παρούσα δημοσιευθήτω δια της Εφημερίδος της Κυβερνήσεως. 